КРИТЕРИЈУМ ЗА ДОДЕЛУ УГОВОРА 

Опис критеријума

Одлука о додели уговора биће донета применом критеријума „цена и квалитетˮ. Критеријум се заснива на следећим елементима:
	Ред. бр. 
	Опис 
	Број пондера 

	1.
	Укупна понуђена цена 
	10

	2.
	Понуђени проценат за извршене услуге 
	90

	                  Укупно пондера
	100


1.Укупна понуђена цена 

Највећи број пондера по овом елементу критеријума износи 10 пондера. 

Код овог елемента критеријума упоређиваће се најнижа укупна понуђена цена са понуђеним ценама осталих понуђача. Број пондера по основу укупне понуђене цене осталих понуђача израчунава се на следећи:

Понуда са најнижом укупном понуђеном ценом вредноваће се са 10 пондера, док ће се вредновање осталих понуда, израчунавати по формули:
10 х Најнижа укупна понуђена цена

                                                Укупна понуђена цена
2. Понуђени проценат за извршене услуге у односу на укупну вредност уговора који ће бити закључен са извођачем радова 

Највећи број пондера по овом елементу критеријума износи 90 пондера. 

Код овог елемента критеријума упоређиваће се најнижи понуђени проценти, заокружени на две децимале, за извршене услуге у односу на укупну вредност уговора који ће бити закључен са извођачем радова за изградњу Акваријума са пратећим садржајем са понуђеним процентима осталих понуђача. Број пондера по основу овог елемента критеријума израчунава се на следећи:

Понуда са најнижом понуђеним процентом вредноваће се са 90 пондера, док ће се вредновање осталих понуда, израчунавати по формули:
90 х Најнижи понуђени проценат 

                                                Понуђени проценат 

Понуде са једнаким бројем пондера 
Елементи критеријума на основу којих ће наручилац извршити доделу уговора у ситуацији када постоје две или више понуда са једнаким бројем пондера. 

У случају да после оцењивања понуда две или више прихватљивих понуда имају исти укупан број пондера уговор ће бити додељен понуђачу који има већи број пондера на основу елемента критеријума понуђени проценат за извршене услуге.

У случају да после оцењивања понуда две или више прихватљивих понуда имају исти укупан број пондера, као и исти број пондера по основу елемента критеријума понуђени проценат за извршене услуге уговор ће бити додељен понуђачу који буде извучен путем жреба. Наручилац ће писаним путем обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које имају исти укупан број пондера, као и исти број пондера по основу елемента критеријума понуђени проценат за извршене услуге. Извлачење путем жреба Наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у кутију, куглицу или други подесан предмет одакле ће извући само један папир. Понуђачу чији назив буде на извученом папиру биће додељен уговор. Понуђачима који не присуствују овом поступку, наручилац ће доставити записник извлачења путем жреба.

